CELEX: 52015PC0001
Language: mt
Date: 2015-01-12
Title: Proposta għal DEĊIŻJONI TAL-KUNSILL Dwar l-approvazzjoni, f’isem l-Unjoni Ewropea, tad-Dikjarazzjoni dwar l-għoti ta’ opportunitajiet tas-sajd fl-ilmijiet tal-UE lil bastimenti tas-sajd li jtajru l-bandiera tar-Repubblika Bolivarjana tal-Venezwela fiż-żona ekonomika esklussiva ’l barra mill-kosta tal-Gujana Franċiża

|
			
		
		
		52015PC0001
		
			Proposta għal DEĊIŻJONI TAL-KUNSILL Dwar l-approvazzjoni, f’isem l-Unjoni Ewropea, tad-Dikjarazzjoni dwar l-għoti ta’ opportunitajiet tas-sajd fl-ilmijiet tal-UE lil bastimenti tas-sajd li jtajru l-bandiera tar-Repubblika Bolivarjana tal-Venezwela fiż-żona ekonomika esklussiva ’l barra mill-kosta tal-Gujana Franċiża /* COM/2015/01 final - 2015/0001 (NLE) */
			
				
		
		
			
			   	MEMORANDUM TA’ SPJEGAZZJONI
Il-bastimenti tas-sajd li jtajru l-bandiera
tal-Venezwela kienu awtorizzati biex joperaw fiż-żona ekonomika
esklussiva (ŻEE) tad-dipartiment extra-Ewropew Franċiż
tal-Gujana għal għexieren ta' snin. Madankollu, ir-Regolament
tal-Kunsill (KE) Nru 1006/2008 tad-29 ta' Settembru 2008
(ir-Regolament tal-Awtorizzazzjonijiet tas-Sajd)[1],
u partikolarment l-Artikolu 21 tiegħu, jassumi l-eżistenza ta’
ftehim internazzjonali dwar is-sajd meta jingħataw l-awtorizzazzjonijiet
tas-sajd lil bastimenti ta' pajjiżi terzi fl-ilmijiet tal-UE. L-UE ma
kkonkludietx ftehim internazzjonali dwar is-sajd bħal dan mal-Venezwela. 
Madankollu, fid-dawl tal-importanza ekonomika
u soċjali ta' dawn l-attivitajiet tas-sajd, u minħabba li l-Kunsill u
l-Kummissjoni kkunsidraw il-waqfien tagħhom bħala mhux xieraq,
ġiet segwita prattika differenti, fejn l-aċċess
għall-bastimenti tas-sajd tal-Venezwela li joperaw fl-ibħra tal-UE 'l
barra mill-kosta tad-dipartiment extra-Ewropew Franċiż tal-Gujana
ġie pprovdut fil-forma ta' Dikjarazzjoni tal-Kunsill li, skont
il-ġurisprudenza tal-Qorti Internazzjonali tal-Ġustizzja, għandu
effetti legali taħt il-liġi internazzjonali. 
Dan l-istrument internazzjonali mhuwiex
restritt għas-sempliċi għoti tal-opportunitajiet ta' sajd lill-bastimenti
barranin imma hu mfassal biex tiġi pprovduta bażi internazzjonali
sabiex tagħmel l-aċċess soġġett għal quid pro quo
(pereżempju r-rekwiżit li ċertu proporzjon tal-qabdiet jiġi
żbarkat ġewwa l-Gujana Franċiża) u biex tiġi imposta
firxa ta' miżuri ta' konservazzjoni u kontroll fuq il-bastimenti
inkwistjoni (pereżempju rkaptu speċifiku tas-sajd, ġurnal ta'
abbord u rekwiżiti tal-kopertura tal-osservazzjoni). F'dan
il-mekkaniżmu, huwa r-Regolament dwar it-TAC u l-Kwoti li fl-Anness
tiegħu jipprovdi għal ċertu numru ta' awtorizzazzjonijiet
tas-sajd sabiex jiġu mogħtija lill-bastimenti tal-Venezwela li
joperaw fl-ibħra tal-Gujana Franċiża.
Bis-sentenza tagħha
tas-26 ta' Novembru 2014 dwar il-kawżi magħquda
C-103/12 u C-165/12 (Il-Parlament Ewropew u l-Kummissjoni v. l-Kunsill),
il-Qorti tal-Ġustizzja annullat id-Deċiżjoni
tal-Kunsill 2012/19/UE tas-16 ta' Diċembru 2011 dwar
id-Dikjarazzjoni dwar l-għoti ta’ opportunitajiet tas-sajd fl-ilmijiet
tal-UE lil bastimenti tas-sajd li jtajru l-bandiera tal-Venezwela
fiż-żona ekonomika esklussiva ’l barra mill-kosta tal-Gujana
Franċiża: il-Qorti tal-Ġustizzja ikkonfermat b'mod ċar li
d-deċiżjonijiet relatati mal-konklużjoni ta' ftehimiet dwar sajd
estern jaqgħu kompletament fi ħdan l-ambitu ta' applikazzjoni tal-Artikolu 43(2)
tat-TFUE (flimkien mal-proċedura applikabbli tal-Artikolu 218
tat-TFUE, jiġifieri l-Artikolu 218(6)a(v)
għad-deċiżjonijiet dwar il-konklużjoni) u rrifjutat
il-pożizzjoni li deċiżjonijiet bħal dawn jistgħu
jaqgħu fi ħdan l-ambitu ta' applikazzjoni tal-Artikolu 43(3)
tat-TFUE. 
Il-Qorti tal-Ġustizzja żammet
l-effetti tad-Deċiżjoni tal-Kunsill sad-dħul fis-seħħ,
f’perjodu ta’ żmien raġonevoli wara d-data tas-sentenza, ta’
Deċiżjoni ġdida li għandha tiġi adottata fuq bażi
legali xierqa. Għalhekk din il-proposta preżenti.
Il-proposta ma għandha l-ebda
implikazzjoni baġitarja.
2015/0001 (NLE)
Proposta għal
DEĊIŻJONI TAL-KUNSILL
Dwar l-approvazzjoni, f’isem l-Unjoni
Ewropea, tad-Dikjarazzjoni dwar l-għoti ta’ opportunitajiet tas-sajd
fl-ilmijiet tal-UE lil bastimenti tas-sajd li jtajru l-bandiera tar-Repubblika
Bolivarjana tal-Venezwela fiż-żona ekonomika esklussiva ’l barra
mill-kosta tal-Gujana Franċiża
IL-KUNSILL TAL-UNJONI EWROPEA,
Wara li kkunsidra t-Trattat dwar
il-Funzjonament tal-Unjoni Ewropea, u b’mod partikolari l-paragrafu 2
tal-Artikolu 43 b'mod konġunt mal-paragrafu 6 a) v)
tal-Artikolu 218tiegħu,
Wara li kkunsidra l-proposta mill-Kummissjoni
Ewropea,
Wara li kkunsidra l-approvazzjoni
tal-Parlament Ewropew,
Billi:
(1)       Soġġett għall-konformità tagħhom mal-atti
applikabbli tal-Unjoni legalment vinkolanti dwar il-konservazzjoni u
l-ġestjoni tar-riżorsi tas-sajd, il-bastimenti tas-sajd li jtajru
l-bandiera tar-Repubblika Bolivarjana tal-Venezwela (minn hawn ’il quddiem
“il-Venezwela”) operaw fl-ilmijiet tal-UE fiż-żona ekonomika
esklussiva ’l barra mill-kosta tal-Gujana Franċiża għal
ħafna għexieren ta’ snin.
(2)       L-industrija
tal-ipproċessar ibbażata fil-Gujana Franċiża tiddependi
mill-iżbark minn dawk il-bastimenti tas-sajd u għalhekk il-kontinwità
ta’ dawk l-operazzjonijiet għandha tiġi żgurata.
(3)       Fis-16 ta' Diċembru 2011,
il-Kunsill adotta d-Deċiżjoni tal-Kunsill 2012/19/UE dwar
id-Dikjarazzjoni dwar l-għoti ta’ opportunitajiet tas-sajd fl-ilmijiet
tal-UE lil bastimenti tas-sajd li jtajru l-bandiera tal-Venezwela
fiż-żona ekonomika esklussiva ’l barra mill-kosta tal-Gujana
Franċiża[2]
li kienet annullata mis-sentenza tal-Qorti tal-Ġustizzja
tas-26 ta' Novembru 2014[3]
u li żammet l-effetti tagħha għal żmien raġonevoli.
Sabiex tiġi żgurata l-kontinwità tal-aċċess wara s-sentenza
tal-Qorti, huwa meħtieġ li l-Kunsill jerġa' jadotta
Deċiżjoni dwar id-dikjarazzjoni indirizzata lil Venezwela li
tikkonferma r-rieda tagħha li toħroġ awtorizzazzjonijiet
tas-sajd għal għadd limitat ta’ bastimenti tas-sajd li jtajru
l-bandiera tal-Venezwela, bil-kondizzjoni li jkunu konformi mal-atti
applikabbli tal-Unjoni legalment vinkolanti u, peress li d-Dikjarazzjoni
diġa ġiet notifikata, ma hemmx bżonn li terġa' tiġi
notifikata,
ADOTTA DIN ID-DEĊIŻJONI: 
Artikolu 1
Id-Dikjarazzjoni indirizzata lir-Repubblika
Bolivarjana tal-Venezwela mill-Unjoni Ewropea dwar l-għoti ta’
opportunitajiet tas-sajd fl-ilmijiet tal-UE lil bastimenti tas-sajd li jtajru
l-bandiera tar-Repubblika Bolivarjana tal-Venezwela fiż-żona
ekonomika esklussiva ’l barra mill-kosta tal-Gujana Franċiża (minn
hawn ’il quddiem “id-Dikjarazzjoni”) hija b’dan approvata f’isem l-Unjoni Ewropea.
It-test tad-Dikjarazzjoni jinsab mehmuż
ma’ din id-Deċiżjoni.
Artikolu 2
Din id-Deċiżjoni tidħol
fis-seħħ fil- jum wara dak tal-pubblikazzjoni tagħha f'Il-Ġurnal
Uffiċjali tal-Unjoni Ewropea.
Magħmul fi Brussell,
                                                                       Għall-Kunsill
                                                                       Il-President
[1]               ĠU L 286, 29.10.2008, p. 33.
[2]               ĠU L 6, 10.1.2012, p. 8.
[3]               Kawżi magħquda C-103 u 165/12, il-Parlament
Ewropew u l-Kummissjoni v. il-Kunsill.
ANNESS
Dikjarazzjoni indirizzata lir-Repubblika
Bolivarjana tal-Venezwela dwar l-għoti ta’ opportunitajiet tas-sajd
fl-ilmijiet tal-UE lil bastimenti tas-sajd li jtajru l-bandiera tar-Repubblika
Bolivarjana tal-Venezwela fiż-żona ekonomika esklussiva ’l barra
mill-kosta tal-Gujana Franċiża
tad- 
Deċiżjoni tal-Kunsill
dwar l-approvazzjoni, f’isem l-Unjoni
Ewropea, tad-Dikjarazzjoni dwar l-għoti ta’ opportunitajiet tas-sajd
fl-ilmijiet tal-UE lil bastimenti tas-sajd li jtajru l-bandiera tar-Repubblika
Bolivarjana tal-Venezwela fiż-żona ekonomika esklussiva ’l barra
mill-kosta tal-Gujana Franċiża
1.                      
L-Unjoni Ewropea għandha toħroġ
awtorizzazzjonijiet tas-sajd lil għadd limitat ta’ bastimenti tas-sajd li
jtajru l-bandiera tar-Repubblika Bolivarjana tal-Venezwela biex jistadu
fil-parti taż-żona ekonomika esklussiva ’l barra mill-kosta
tal-Gujana Franċiża li tinsab aktar minn 12-il mil nawtiku mil-linji
ta’ bażi, soġġetti għall-kondizzjonijiet imniżżla
f’din id-Dikjarazzjoni.
2.                      
F’konformità mal-Artikolu 22 tar-Regolament
tal-Kunsill (KE) Nru 1006/2008
tad-29 ta’ Settembru 2008 dwar l-awtorizzazzjonijiet
għall-attivitajiet tas-sajd tal-bastimenti tas-sajd tal-Komunità barra
mill-ilmijiet tal-Komunità u l-aċċess ta’ bastimenti ta’ pajjiżi
terzi għall-ilmijiet tal-Komunità[1],
il-bastimenti tas-sajd awtorizzati li jtajru l-bandiera tar-Repubblika
Bolivarjana tal-Venezwela għandhom, meta jistadu fiż-żona
msemmija fil-paragrafu 1, jikkonformaw mad-dispożizzjonijiet
tal-politika komuni tas-sajd tal-Unjoni Ewropea dwar il-konservazzjoni u
l-miżuri ta’ kontroll u dispożizzjonijiet oħra tal-Unjoni
Ewropea li jirregolaw l-attivitajiet tas-sajd f’dik iż-żona. 
3.                      
B’mod akar partikolari, il-bastimenti tas-sajd
awtorizzati li jtajru l-bandiera tar-Repubblika Bolivarjana tal-Venezwela
għandhom jikkonformaw ma’ kwalunkwe regola jew regolament rilevanti
tal-Unjoni Ewropea li jispeċifikaw inter alia l-istokkijiet tal-ħut
li jistgħu jkunu fil-mira, l-għadd massimu ta’ bastimenti tas-sajd
awtorizzati u l-proporzjon ta’ qabdiet li għandhom jiżbarkaw
fil-portijiet fil-Gujana Franċiża.
4.                      
Mingħajr preġudizzju għall-irtirar
tal-awtorizzazzjonijiet mogħtija lil bastimenti tas-sajd individwali li
jtajru l-bandiera tar-Repubblika Bolivarjana tal-Venezwela minħabba nuqqas
tagħhom li jikkonformaw ma’ kawlunkwe regola jew regolament rilevanti
tal-Unjoni Ewropea, l-Unjoni Ewropea tista’ fi kwalunkwe ħin tirtira,
permezz ta’ dikjarazzjoni unilaterali, l-impenn speċifiku espress f’din
id-Dikjarazzjoni li tagħti opportunitajiet tas-sajd.
[1]               ĠU L 286, 29.10.2008, p. 33.